CELEX: 32020D1101
Language: hu
Date: 2020-07-23 00:00:00
Title: A Bizottság (EU) 2020/1101 határozata (2020. július 23.) a 2020-as Covid19-járvány hatásaival szembeni fellépéshez szükséges áruk behozatalivám- és hozzáadottértékadó-mentességéről szóló (EU) 2020/491 határozat módosításáról (az értesítés a C(2020) 4936. számú dokumentummal történt)

27.7.2020   
               
               
                  HU
               
               
                  Az Európai Unió Hivatalos Lapja
               
               
                  L 241/36
               
            
         A BIZOTTSÁG (EU) 2020/1101 HATÁROZATA
         (2020. július 23.)
         a 2020-as Covid19-járvány hatásaival szembeni fellépéshez szükséges áruk behozatalivám- és hozzáadottértékadó-mentességéről szóló (EU) 2020/491 határozat módosításáról
         
            
               (az értesítés a C(2020) 4936. számú dokumentummal történt)
            
         
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a 2006/112/EK irányelv 143. cikke b) és c) pontja hatályának bizonyos termékek végleges behozatalára kivetett hozzáadottérték-adó alóli mentesség tekintetében történő meghatározásáról szóló, 2009. október 19-i 2009/132/EK tanácsi irányelvre (1) és különösen annak 53. cikke első bekezdésére, összefüggésben a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás 131. cikkével,
         tekintettel a vámmentességek közösségi rendszerének létrehozásáról szóló, 2009. november 16-i 1186/2009/EK tanácsi rendeletre (2) és különösen annak 76. cikke első bekezdésére, összefüggésben a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás 131. cikkével,
         mivel:
         
                     (1)
                  
                  
                     Az (EU) 2020/491 bizottsági határozat (3)2020. július 31-ig mentességet biztosít a Covid19-járvány hatásaival szembeni fellépéshez szükséges áruk számára a behozatali vám és a hozzáadottérték-adó alól.
                  
               
                     (2)
                  
                  
                     A Bizottság 2020. június 11-én az (EU) 2020/491 határozat (5) preambulumbekezdésének megfelelően egyeztetett a tagállamokkal arról, hogy szükség van-e az intézkedés meghosszabbítására, minek eredményeként a tagállamok a mentesség meghosszabbítását kérték.
                  
               
                     (3)
                  
                  
                     A tagállamok által az (EU) 2020/491 határozat alapján végzett behozatal hozzájárult ahhoz, hogy az állami szervezetek vagy a tagállamok illetékes hatóságai által jóváhagyott szervezetek hozzájussanak a szükséges orvostechnikai felszerelésekhez és egyéni védőeszközökhöz, amelyek tekintetében hiány áll fenn. Az idevágó kereskedelmi statisztikák szerint az említett termékek behozatala még mindig nagymértékű. Mivel a tagállamokban a Covid19-fertőzések száma továbbra is népegészségügyi kockázatot jelent, és a tagállamok ismételten arról számolnak be, hogy hiány van a Covid19-világjárvány elleni fellépéshez szükséges árukból, az (EU) 2020/491 határozatban megállapított alkalmazási időszakot három hónappal meg kell hosszabbítani.
                  
               
                     (4)
                  
                  
                     Annak érdekében, hogy a tagállamok megfelelően be tudjanak számolni az (EU) 2020/491 határozatból eredő kötelezettségeikről, indokolt az (EU) 2020/491 határozat 2. cikkében megállapított határidőt hosszabbítani.
                  
               
                     (5)
                  
                  
                     A Bizottság az 1186/2009/EK rendelet 76. cikkének és a 2009/132/EK irányelv 53. cikkének megfelelően 2020. június 24-én konzultációt folytatott a tagállamokkal a kért hosszabbításról.
                  
               
                     (6)
                  
                  
                     Az (EU) 2020/491 határozatot ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az (EU) 2020/491 határozat a következőképpen módosul:
            
                        1.
                     
                     
                        A 2. cikk bevezető részének helyébe a következő szöveg lép:
                        „A tagállamok legkésőbb 2020. december 31-ig megküldik a Bizottságnak az alábbi információkat:”.
                     
                  
                        2.
                     
                     
                        A 3. cikk helyébe a következő szöveg lép:
                        
                           „3. cikk
                           Az 1. cikk a 2020. január 30. és 2020. október 31. közötti behozatalokra alkalmazandó.”
                        
                     
                  
         
            2. cikk
            Ennek a határozatnak a tagállamok a címzettjei.
         
         
            Kelt Brüsszelben, 2020. július 23-án.
            
               
                  a Bizottság részéről
               
               Paolo GENTILONI
               
                  a Bizottság tagja
               
            
         
         
            (1)  HL L 292., 2009.11.10., 5. o.
         
         
            (2)  HL L 324., 2009.12.10., 23. o.
         
         
            (3)  A Bizottság (EU) 2020/491 határozata (2020. április 3.) a 2020-as Covid19-járvány hatásaival szembeni fellépéshez szükséges áruk behozatalivám- és hozzáadottértékadó-mentességéről (HL L 103., 2020.4.3., 1. o.).